Tommi Kautonen

Tommi Tapani Kautonen (s. 24. joulukuuta 1971 Lahti) on suomalainen jalkapallovalmentaja ja entinen jalkapalloilija. Pelaajaurallaan Kautonen pelasi oikeana laitapuolustajana ja uran loppua kohden keskikentän keskustassa. == Ura pelaajana == Kautonen pelasi Suomessa pääsarjatasolla Lahden Reippaan, Valkeakosken Hakan, Myllykosken Pallon, Vaasan Palloseuran ja FC Lahden riveissä. Hän on ainoa pelaaja, joka on pelannut Veikkausliigan kaikilla kausilla kauteen 2006 saakka. Mestaruussarja-debyyttinsä hän teki 1. lokakuuta 1989 ottelussa Reipas–Kemin Palloseura. Hän päätti uransa FC Lahden riveissä FC KooTeePeetä vastaan 29. lokakuuta 2006. Kaikkiaan hän pelasi pääsarjatasolla 377 ottelua ja teki 21 maalia. Vuonna 1999 Liigacupin VPS:ssa voittaneen Kautosen suurin henkilökohtainen saavutus on vuodelta 2004, jolloin hänet valittiin liigan parhaaksi keskikenttäpelaajaksi. Kautonen on pelannut Suomen A-maajoukkueessa yhdeksän ottelua ja lisäksi 27 poikien maaottelua. == Ura valmentajana == Kautonen aloitti valmennusuransa Reippaan B-junioreissa.http://www.urheilumuseo.fi/portals/47/veikkausliiga/pelaajat/kautonen.htm Ensimmäisen kerran miesten edustustasolla hän valmensi FC KooTeePeetä kaudella 2008. Seura putosi Ykköseen sijoituttuaan sarjassa viimeiseksi eikä Kautosen sopimusta jatkettu kauden päätteeksi.http://www.fckooteepee.fi/?page=uutiset&news;_id=856&archive;=1 Tommi Kautonen ei jatka KooTeePeen valmentajana Tammikuussa 2009 hän siirtyi Kakkosen C-lohkossa pelanneen Vasa IFK:n pelaajavalmentaja Christoffer Kloon valmentajakumppaniksi.Tommi Kautonen VIFK:n valmentajaksi, Jani Uotinen keskikentälle Kaudella 2010 Kautonen toimi FF Jaron apuvalmentajanaTommi Kautonen Jaroon Eremenkon avuksi ja valmensi yhteistyöseura Jakobstads Bollklubbia Kakkosessa. Marraskuussa 2010 Kautosesta tuli Ykköseen pudonneen FC Lahden päävalmentaja.Kautonen FC Lahden peräsimeen Ensimmäisellä kaudellaan hän johdatti seuran takaisin Veikkausliigaan ja paluu pääsarjatasolle päättyi viidenteen sijaan.Kautoselle potkut FC Lahdesta Kesäkuussa 2013 Kautonen irtisanottiin tehtävästään FC Lahden oltua sarjassa viimeisenä viidellä pisteellä kymmenen pelatun ottelun jälkeen. Marraskuussa 2013 Kautonen nimitettiin Suomen alle 21-vuotiaiden jalkapallomaajoukkueen päävalmentajaksi vuoden 2014 alusta lähtien.http://www.palloliitto.fi/uutiset/suomen- palloliitto/palloliitto-jatkaa-panostamista-pelaajakehitykseen Lokakuussa 2017 Kautonen nimitettiin Seinäjoen Jalkapallokerhon uudeksi päävalmentajaksi. Samalla hän jätti tehtävänsä alle 21-vuotiaiden maajoukkueen peräsimessä.Tommi Kautonen SJK:n päävalmentaja kaudesta 2018 Kautosen pesti SJK:n päävalmentajana päättyi potkuihin jo toukokuun lopussa 2018, kun joukkue oli voittanut vain kaksi kahdeksasta pelaamastaan Veikkausliiga-ottelusta.SJK antoi potkut päävalmentajalleen == Muuta == Kautosen veli Turo on entinen liigapelaaja, kuten myös heidän isänsä Timo joka voitti muun muassa neljä Suomen mestaruutta ja pelasi 47 A-maaottelua. Timo Kautosen veljet Mikko ja Olli ovat hekin voittaneet Suomen mestaruuden. Kautonen on myös Jari Litmasen lapsuudenystävä. == Lähteet == * Antti O. Arponen, Markku Heinonen, Juha Kanerva, Juha Tamminen, Vesa Tikander: Jalkapallon pikkujättiläinen (WSOY, Porvoo 2003) * Veikkausliiga: Augen viimeinen taisto edessä 29.10.2006 === Viitteet === == Aiheesta muualla == *Kautosen pelaajakortti Veikkausliigan sivuilla *Tommi Kautonen VPS:n sivulla *Tommi Kautonen VIFK:n valmentajaksi, Jani Uotinen keskikentalle Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Veikkausliigan legendat Luokka:Vuonna 1971 syntyneet Luokka:Elävät henkilöt